**Ministru kabineta noteikumu projekta “Grozījumi Ministru kabineta 19.06.2018. noteikumos Nr. 344 “Gada pārskata sagatavošanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 19.06.2018. noteikumos Nr. 344 “Gada pārskata sagatavošanas kārtība”” (turpmāk – noteikumu projekts) mērķis ir samazināt administratīvo slogu un manuālo darbu gada pārskata sagatavošanai un konsolidācijas veikšanai.**Noteikumu projektā precizētas prasības informācijas sniegšanai par Valsts ieņēmumu dienesta administrētajiem nodokļiem, nodevām un citiem tā administrētajiem uz valsts budžetu attiecināmiem maksājumiem**.Noteikumu projekts stāsies spēkā pēc tā pieņemšanas vispārējā kārtībā un to sāk piemērot ar 2021. gada pārskata sagatavošanu. |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Finanšu ministrijas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 19.06.2018. noteikumi Nr.344 “Gada pārskata sagatavošanas kārtība” (turpmāk – MK noteikumi Nr.344) nosaka vairākas prasības budžeta iestāžu gada pārskata sagatavošanai, kas vairs nav nepieciešamas, veicot uzlabojumus Valsts kases e-pakalpojumā “ePārskati” (turpmāk – ePārskati) un izvērtējot sniedzamās informācijas apjomu un lietderību. Noteikumu projektā paredzēts:* izslēgt prasību finanšu pārskata skaidrojumā sniegt informāciju par darījumu, kas ir vienāds ar 1 000 000 *euro* absolūtajā vērtībā vai lielāks.

Līdz šim budžeta iestādes sniedza skaidrojumu par būtiskām gada pārskata posteņu izmaiņām un papildus par darījumiem, kas vienādi vai lielāki par 1 000 000 *euro* absolūtajā vērtībā. Izvērtējot 2019.gada pārskatā sniegto informāciju, secināts, ka šī informācija bieži pārklājas, atkārtojas un rada neizpratni gada pārskata lietotājiem. Turpmāk paredzēts, ka gada pārskatā sniedz informāciju tikai par būtiskām finanšu pārskata posteņu izmaiņām, kas ietver arī darījumus, kas vienādi vai lielāki par 1 000 000 *euro* absolūtajā vērtībā;* precizēt Naudas plūsmas pārskata un Pārskata par darbības finansiālajiem rezultātiem posteņu skaidrojumā noteikto formulu izmaiņu aprēķinam.

MK noteikumu Nr.344 esošajā redakcijā posteņu izmaiņu aprēķins procentos ir noteikts kā pārskata gadā postenī uzrādīto darījumu kopsumma attiecībā pret iepriekšējā gadā postenī uzrādīto darījumu kopsummu. Lai nodrošinātu vienveidīgu un saprotamu skaidrojumu par būtiskām posteņa izmaiņām saskaņā ar MK noteikumu Nr.344 113.1.apakšpunktu, noteikumu projektā paredzēts precizēt izmaiņu aprēķina formulu procentuālā izteiksmē, salīdzinot starpību (jeb izmaiņas) – darījumu kopsummu pārskata gadā mīnus darījumu kopsumma iepriekšējā gadā pret iepriekšējā gadā postenī uzrādīto darījumu kopsummu.* izslēgt prasību, ka iestādes vadītājs gada pārskata inventarizācijas ietvaros ePārskatos paraksta salīdzināšanās aktus par grāmatvedības kontu atlikumiem un darījumiem starp vispārējās valdības sektora struktūrām, izņemot to kontrolētus un finansētus komersantus (turpmāk – vispārējās valdības sektora struktūras).

Gada slēguma inventarizācijas ietvaros budžeta iestādes ePārskatos sagatavo salīdzināšanās aktus par grāmatvedības kontu atlikumiem pārskata perioda beigās un darījumiem pārskata periodā starp vispārējās valdības sektora struktūrām un līdz šim tos parakstīja atbildīgais finanšu darbinieks un iestādes vadītājs vai tā pilnvarota persona. Taču pilnveidojot budžeta iestāžu gada pārskata sagatavošanas iekšējās procedūras, saņemti ierosinājumi šādus aktus parakstīt tikai atbildīgajam finanšu darbiniekam.* izslēgt prasību sniegt skaidrojumu par konsolidācijas posteņiem un summām.

Ministrijas, centrālās valsts iestādes un pašvaldības konsolidētos gada pārskatus sagatavo ePārskatos. Lai nodrošinātu lietotājiem izpratni par konsolidētajā pārskatā apvienoto gada pārskatu posteņiem un summām, kas konsolidācijā izslēgtas, līdz šim bija nepieciešams konsolidētajā pārskatā atsevišķi iekļaut šādu informāciju. Pilnveidojot ePārskatus, rasta iespēja lietotājiem darīt pieejamu darba procesā sagatavoto informāciju par konsolidācijas posteņiem un summām pie attiecīgajām finanšu pārskatu un budžeta pārskatu veidlapām un to pielikumiem, tāpēc papildus šādu informāciju nav nepieciešams sniegt. * papildināt ar prasību sniegt informāciju par darījuma partnera institucionālo sektoru aktīvu un pasīvu saņemšanas/nodošanas darījumos bez atlīdzības starp vispārējās valdības sektora struktūrām.

Lai nodrošinātu informāciju konsolidācijas vajadzībām, gada pārskatā sniedz skaidrojumu par pārskata gadā bez atlīdzības saņemtajiem un nodotajiem ilgtermiņa ieguldījumiem starp vispārējā vadības sektora struktūrām. Pilnvērtīgai konsolidācijas veikšanai un konsolidējamo darījumu pārbaudei šo skaidrojumu nepieciešams papildināt ar informāciju par darījuma partnera institucionālo sektoru.* **precizēt prasības informācijas sniegšanai gada pārskata pielikumā par prasībām un saistībām, kas radušās uzskaitot Valsts ieņēmumu dienesta administrētos nodokļus, nodevas un citus tā administrētos uz valsts budžetu attiecināmos maksājumus (turpmāk – valsts budžeta ieņēmumi) saskaņā ar uzkrāšanas principu.**

**Ņemot vērā normatīvajos aktos, kas nosaka maksājumu veikšanu vienotajā nodokļu kontā un to attiecināšanu uz Valsts ieņēmumu dienesta prasībām pret nodokļu maksātāju, ietvertās normas, Valsts ieņēmumu dienestam 2021.gadā ieviešot uzkrāšanas principu valsts budžeta ieņēmumu uzskaitē un izvērtējot informāciju, kas sniedzama gada pārskatā, konstatēti nepieciešamie precizējumi informācijas detalizācijā par prasību un saistību izmaiņām pārskata gadā. Ministru kabineta 13.02.2018. noteikumi Nr.87 “Grāmatvedības uzskaites kārtība budžeta iestādēs” paredz atzīt ieņēmumus vai ieņēmumu samazinājumu pārskata gadā aplēses izmaiņu gadījumos, tai skaitā attiecībā uz iepriekšējos pārskata gados atzītiem valsts budžeta ieņēmumiem, piemēram, nodokļa maksātājam iesniedzot precizētu deklarāciju par iepriekšējiem taksācijas periodiem. Noteikumu projektā veikti šādi precizējumi pārskatā par izmaiņām prasībās:** * **apvienotas ailes par aprēķinātiem valsts budžeta ieņēmumiem pārskata gadā un iepriekšējos gados, kā arī par saņemtiem maksājumiem par pārskata gadu un par iepriekšējiem gadiem,**
* **piešķirtos atvieglojumus norāda atsevišķā piezīmē, attiecīgam ieņēmumu veidam norādot informāciju par pārskata periodu un par iepriekšējo pārskata periodu.**

**Noteikumu projektā veikti šādi precizējumi pārskatā par izmaiņām saistībās:** * **precizēts ailes par saņemtajiem maksājumiem par nākamajiem pārskata gadiem nosaukums,**
* **apvienotas ailes par aprēķinātām saistībām par pārskata gadu un par iepriekšējiem gadiem, jo Valsts ieņēmumu dienests šādu aprēķinu veic atbilstoši nodokļu maksātāju iesniegtām deklarācijām vai to precizējumiem pārskata gadā.**

**Valsts kase paredzējusi veikt izmaiņas ePārskatos līdz š.g. 1.oktobrim, lai nodrošinātu, ka budžeta iestādēm uzsākot 2021.gada pārskata sagatavošanu ir ieviestas visas šajā noteikumu projektā minētās izmaiņas.** |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kase, Finanšu ministrija |
| 4. | Cita informācija | Iestādēm, kurām gada pārskati nav sagatavoti ePārskatos, būtiskumu kļūdu labojumiem, koriģējošiem un nekoriģējošiem notikumiem pēc bilances datuma un gada pārskata skaidrojumiem nosaka Valsts kase saskaņā ar attiecīgās iestādes pieprasījumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministriju, citu centrālo valsts iestāžu, no budžeta finansētu atvasinātu publisku personu, budžeta nefinansētu iestāžu un pašvaldību darbinieki, Valsts kontrole un zvērināti revidenti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nebūs ietekmes uz tautsaimniecību. Noteikumu projekta tiesiskais regulējums samazina budžeta iestāžu administratīvo slogu un gada pārskata sagatavošanai patērēto laiku, jo:* iestādes vadītājam nav jāparaksta ePārskatos nosūtītos savstarpējo darījumu un atlikumu salīdzināšanas aktus, to paraksta tikai atbildīgais finanšu darbinieks;
* gada pārskatā nav jāsniedz informācija par darījumiem, kas vienādi vai lielāki par 1 000 000 *euro* absolūtajā vērtībā;
* gada pārskatā nav jāsniedz informācija par konsolidācijas posteņiem un summām.
 |
| 3. | Administratīvo izmaksu monetārs novērtējums | Noteikumu projekts neparedz jaunas administratīvās izmaksas.**Noteikumu projektā paredzēto grozījumu rezultātā ministrijām, centrālajām valsts iestādēm un pašvaldībām samazināsies administratīvās izmaksas. Administratīvo izmaksu novērtējums veikts, ņemot vērā Finanšu ministrijas sniegto informāciju par 2020.gada pārskata sagatavošanai paredzēto laiku, budžeta iestāžu skaitu ePārskatos – 775 un konsolidējošo iestāžu skaitu - 90, Ministru kabineta 2010. gada 30. novembra noteikumos Nr. 1075 "Valsts un pašvaldību institūciju amatu katalogs" noteikto amata mēnešalgas grupu un Ministru kabineta 2013. gada 29. janvāra noteikumos Nr. 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību" paredzēto mēnešalgu. Administratīvi teritoriālās reformas ietekmi uz budžeta iestāžu skaitu šobrīd nav iespējams prognozēt, tāpēc aprēķinos piemērots budžeta iestāžu skaits, kas lieto ePārskatus 2021.gada jūnijā.** **Administratīvo izmaksu aprēķins:*** **salīdzināšanās aktu parakstīšana. Aprēķinos pieņemts, ka visus iestādes sagatavotos salīdzināšanās aktus kopā iestādes vadītājs vai tā deleģēta atbildīgā persona paraksta vienu reizi gadā ePārskatu sistēmā, tam veltot 5 minūtes. Aprēķinos piemērota 15.mēnešalgu grupa ar 3.kategorijas maksimālo mēnešalgu 2353 *euro*. Pieņemts, ka vidēji mēnesī ir 160 darba stundas.**

***911,79 euro* = (2353 *euro* /160h \* 0.08 h) \* (775 \* 1)*** **informācija par darījumiem, kas vienādi vai lielāki par 1 000 000 *euro.* Aprēķinos pieņemts, ka informāciju sagatavo iestādes, kā arī konsolidējošās iestādes grāmatvedības funkcijas izpildītājs, kas atbild par gada pārskata sagatavošanu un analizē līdzekļu izlietošanu, piemērojot 11.mēnešalgu grupu ar 3.kategorijas maksimālo mēnešalgu 1382 *euro*. Informācijas sagatavošanai patērētais laiks gan iestādē, gan konsolidējošā iestādē ir viena darba diena gadā, kas atbilst 8 stundām. Pieņemts, ka vidēji mēnesī ir 160 darba stundas.**

***59 771,50 euro* = (1382 *euro* /160 h \* 8 h) \* (775 \* 1) + (1382 *euro* /160 h \* 8 h) \* (90 \* 1)*** **informācija par konsolidācijas posteņiem un summām. Aprēķinos pieņemts, ka informāciju sagatavo konsolidējošās iestādes grāmatvedības funkcijas izpildītājs, kas atbild par gada pārskata sagatavošanu un analizē līdzekļu izlietošanu, piemērojot 11.mēnešalgu grupu ar 3.kategorijas maksimālo mēnešalgu 1382 *euro*. Informācijas sagatavošanai patērētais laiks konsolidējošā iestādē ir divas stundas gadā. Pieņemts, ka vidēji mēnesī ir 160 darba stundas.**

***1 554,75 euro* = (1382 *euro* / 160 h \* 2 h) \* (90 \* 1)****Paredzamais kopējais administratīvo izmaksu samazinājuma apmērs: 62 238,04 *euro* gadā.** |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | **Nepieciešami grozījumi Ministru kabineta 13.02.2018. noteikumos Nr.87 “Grāmatvedības uzskaites kārtība budžeta iestādēs” attiecībā uz nodokļu atvieglojumu aprēķinu un uzskaiti, ņemot vērā normatīvajos aktos nodokļu un nodevu jomā noteikto valsts budžeta ieņēmumu attaisnojuma dokumentā ietverto informāciju par nodokļu atvieglojumiem.** |
| 2. | Atbildīgā institūcija | **Finanšu ministrija (Valsts kase)** |
| 3. | Cita informācija | **Grozījumus Ministru kabineta 13.02.2018. noteikumos Nr.87 “Grāmatvedības uzskaites kārtība budžeta iestādēs” paredzēts veikt līdz 2021.gada beigām.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4.1. apakšpunktam sabiedrībai tika dota iespēja rakstiski sniegt viedokli par Ministru kabineta noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par projekta izstrādi š.g. 6.aprīlī ir publicēta Finanšu ministrijas tīmekļvietnē [www.fm.gov.lv](http://www.fm.gov.lv) sadaļā “Sabiedrības līdzdalība” – “Tiesību aktu projekti” – “Valsts budžeta politika” un Valsts kases tīmekļa vietnē [www.kase.gov.lv](http://www.kase.gov.lv) sadaļā “Sabiedrības līdzdalība” – “Tiesību aktu projekti”, Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://www.mk.gov.lv/lv/ministru-kabineta-diskusiju-dokumenti>.  |
| 3. | Sabiedrības līdzdalības rezultāti | Pēc noteikumu projekta ievietošanas Valsts kases, Finanšu ministrijas un Ministru kabineta tīmekļvietnē viedokļi par noteikumu projektu no sabiedrības pārstāvju puses nav iesniegti. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā "Latvijas Vēstnesis" un bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Budžeta iestādes, ministrijas, centrālās valsts iestādes, pašvaldības, daļēji no valsts budžeta finansētas atvasinātas publiskas personas, budžeta nefinansētas iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas un institucionālo struktūru, tas tiks realizēts esošo cilvēkresursu un finansējuma ietvaros.Jaunas institūcijas netiks izveidotas, kā arī nav paredzēta esošu institūciju likvidācija vai reorganizācija. |
| 3. | Cita informācija | Nav |

Finanšu ministra p.i. –

ārlietu ministrs E.Rinkēvičs

Sirbu 67094257

inese.sirbu@kase.gov.lv